Ad nesseqdec tarrayt-agi deg tezrawt-nneɣ akken i tt-yexdem Comiti.J.M, anida ara ad nessekles yiwen umdan ara d-yeɣren yiwen uḍris s rebɛa n tutlayin yemgaraden, Tutlayt tamaziɣt, Taɛrabt, Tafransist, Taglizit, syen akkin ad nessuter deg-sen ad slen i umdan-agi akken iwata, d acu kan, uqbel ara d-slen i umdan-agi, ilaq ad ten-qenneɛ belli smeḥsisen i rebɛa n yemdanen yettmeslayen s tutlayin yemxallafen. Seld timesliwt n yinelmaden i umdan-nni ara ad d-nessekles, ad nessuter deg-sen ad t-ktazlen ɣef Kraḍet n yisefran s lmendad n usestan, isefran-a ad ilin ɣef timmadit, tizemmar, d tikci n twuri i yal amsiwel.